Í skýrslunni kemur fram að flest bendi til þess að vaxtastig verði lágt horft til næstu missera , enda hefur efnahagsreikningur þjóðarbússins sjaldan eða aldrei litið betur út . Auglýsing Evran kostar um þessar mundir 135 krónur en Bandaríkjadalur 124,3 krónur . „ Raungengi krónu er nú mun nær jafnvægi en það var árin 2017 – 2018 . Raungengið er þó fremur hátt í samanburði við síðustu áratugi , sér í lagi á mælikvarða hlutfallslegs launakostnaðar . Við teljum að raungengið verði áfram hátt í sögulegu samhengi . Hrein eignastaða hagkerfisins er betri en hún hefur verið í sögu lýðveldisins . Um mitt árið 2019 námu erlendar eignir umfram skuldir ríflega 1/5 af VLF . Seðlabankinn hefur einnig úr myndarlegum gjaldeyrisforða að spila til að afstýra gengishruni vegna tímabundins fjármagnsflótta , “ segir í skýrslunni . Gert er ráð fyrir að það dragi nokkuð úr þrótti hagkerfisins á þessu ári miðað árið á undan , og að samdráttur verði í landsframleiðslu upp á 0,1 prósent . Flestar hagspár sem birst hafa að undanförnu gera ráð fyrir svipuðum veruleika . Það er að það verði stöðnun í hagkerfi þegar kemur að landsframleiðslu og að slíkt verði einnig uppi á teningnum á fasteignamarkaði , en þjóðhagspá Íslandsbanka gerir ekki ráð fyrir að fasteignaverð hækki neitt á þessu ári , en að síðan þokist það hægt upp á við samhliða batnandi efnahag þjóðarinnar . Hagvöxtur verður 1,3 prósent á næsta ári og 2,8 prósent 2021 , gangi spáin eftir . „ Stoðir hagkerfisins eru í flestum skilningi traustar og horfur eru um ágætan vöxt til lengri tíma . Því ætti áhugi erlendra fjárfesta á Íslandi að vera nægur til að vega upp það útflæði sem verður vegna vilja lífeyrissjóðanna til að fjárfesta út fyrir landsteinana og ekki verður fjármagnað með viðskiptaafgangi . Verulegar verðlags - og launahækkanir hér á landi umfram nágrannalönd myndu hins vegar auka þrýsting á nafngengið til lækkunar þar sem þær leiða til samsvarandi hækkunar á raungengi að öðru óbreyttu , “ segir í skýrslunni . Gert er ráð fyrir að samdráttur verði í útflutningi á þessu ári sem nemur um 6 prósentum miðað við í fyrra , og þar spilar nokkuð sterkt raungengi stóra rullu . Spáin gerir hins vegar ráð fyrir aukningu um lítið eitt á næsta ári , eða 1,1 prósent . Spáin gerir ráð fyrir að raunvaxtastig verði áfram lágt , eða í kringum 1 prósent á næstu árum . Eins og greint var frá í morgun ákvað peningastefnunefnd Seðlabanka Íslands að lækka meginvexti í 3,25 prósent en verðbólga mælist nú 3,1 prósent . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .